EkBass/fiwiki-20250220-pages-articles huggingface dataset:
Ben Mee

Benjamin Thomas "Ben" Mee (s. 21. syyskuuta 1989 Sale) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Brentfordia. Aiemmassa seurassaan Burnleyssä hän oli joukkueensa kapteeni. Mee pelasi Manchester Cityn junioreissa mutta aloitti liigauransa mestaruussarjassa kevätkaudella 2011 Leicester Cityssä ja kaudella 2011–2012 Burnleyssa, jonka omistukseen hän siirtyi tammikuussa 2012. Burnleyn pelatessa Valioliigassa kaudella 2014–2015 Mee pelasi 33 ottelua ja teki kaksi maalia. Kauden päätteeksi Burnley putosi mestaruussarjaan mutta nousi keväällä 2016 takaisin Valioliigaan. Kaudella 2016–2017 Mee pelasi 34 liigaottelua ja teki yhden maalin. Seuraavalla kaudella hän pelasi 29 liigaottelua loukkaantumisen pilattua hänen loppukautensa, ja kaudella 2018–2019 hän pelasi joukkueensa kaikki 38 liigaottelua alusta loppuun. Kaudella 2019–2020 Mee pelasi joukkueensa 32 ensimmäistä liigaottelua alusta loppuun ja teki viimeisessä niistä maalin Crystal Palacea vastaan mutta oli vammojen vuoksi poissa kuudesta viimeisestä ottelusta. Heinäkuussa 2020 hän jatkoi voimassa ollutta sopimustaan Burnleyn kanssa vuodella, kesäkuuhun 2022 saakka. Kaudella 2020–2021 hän pelasi alkukauden sairauslomalta palattuaan 30 valioliigaottelua, joista 29 ottelussa täydet minuutit. Hän teki maalin joulukuussa Sheffield Unitedia ja tammikuussa Aston Villaa vastaan. Kaudella 2021–2022 hän pelasi 21 valioliigaottelua, jotka viimeistä, maaliskuun alussa pelattua ja loukkaantumiseen päättynyttä ottelua lukuun ottamatta alusta loppuun. Pohjeluun murtuma piti hänet sivussa peleistä loppukauden. Hän teki kauden aikana kolme maalia, syyskuussa Evertonia, marraskuussa Crystal Palacea ja helmikuussa Tottenhamia vastaan. Mee pelasi Burnleyssä 376 ottelua, joista Valioliigassa 217, mestaruussarjassa 134, FA Cupissa yhdeksän, liigacupissa 12 ja Eurooppa-liigan karsinnoissa neljä. Hän siirtyi heinäkuussa 2022 Brentfordiin Burnleyn pudottua mestaruussarjaan. Mee pelasi kaudella 2022–2023 Brentfordissa 37 valioliigaottelua, jotka kaikki avauskokoonpanossa. Hän teki maalin elokuussa Manchester Unitedia, lokakuussa Wolverhamptonia ja helmikuussa Southamptonia vastaan. Kaudella 2023–2024 hän pelasi 16 valioliigaottelua, joista yhtä vaille kaikki avauskokoonpanossa. Hän teki maalin joulukuussa Lutonia ja tammikuussa Nottinghamia vastaan. Hänen kautensa päättyi helmikuun lopussa tulleeseen nilkkavammaan. Kaudella 2024–2025 hän on 19. joulukuuta mennessä pelannut Valioliigassa kolmessa ottelussa muutaman minuutin. Liigacupissa hän pelasi täydet minuutit Brentfordin kaikissa neljässä ottelussa. Mee on pelannut Englannin alle 19-, alle 20- ja alle 21-vuotiaiden maajoukkueissa. == Lähteet == Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Dwight McNeil

Dwight James Matthew McNeil (s. 22. marraskuuta 1999 Rochdale) on englantilainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Evertonia. McNeil siirtyi vuonna 2014 Manchester Unitedin junioreista Burnleyn junioreihin. Hän pääsi Burnleyn edustusjoukkueessa ensimmäisen kerran kentälle valioliigakauden 2017–2018 viimeisen ottelun lopulla. Kaudella 2018–2019 hän pelasi Valioliigassa 21 ottelua pääasiassa kauden jälkipuoliskolla ja teki niissä kolme maalia, yhden West Hamia, yhden Leicesteria ja yhden Wolverhamptonia vastaan. Kaudella 2019–2020 hän pelasi Burnleyn kaikki 38 liigaottelua avauskokoonpanossa ja teki maalin lokakuun lopulla Chelseaa sekä helmikuussa Bournemouthia vastaan. Kaudella 2020–2021 hän pelasi 36 valioliigaottelua, joissa 34 kertaa avauskokoonpanossa, ja teki maalin tammikuussa Aston Villaa sekä maaliskuussa Evertonia vastaan. Kaudella 2021–2022 hän pelasi 38 valioliigaottelua, joista 35 ottelua avauskokoonpanossa. Kauden päätteeksi Burnley putosi mestaruussarjaan. McNeil siirtyi heinäkuussa 2022 valioliigaseura Evertoniin. Hän pelasi kaudella 2022–2023 Valioliigassa 36 ottelua, joissa hän oli 28 kertaa avauskokoonpanossa. Hän teki kauden aikana seitsemän maalia: yhden lokakuun alussa Southamptonia, kolme viikkoa myöhemmin Crystal Palacea, maaliskuussa Brentfordia ja huhtikuussa Fulhamia ja Newcastlea vastaan sekä lopuksi kaksi maalia toukokuussa Brightonia vastaan. Kaudella 2023–2024 hän pelasi 35 liigaottelua, ja oli kahta vaille kaikissa otteluissa avauskokoonpanossa. Hän teki joulukuussa maalin peräkkäisissä otteluissa Nottinghamia ja Newcastlea vastaan sekä huhtikuussa niin ikään Nottinghamia vastaan. Lisäksi hän syötti kuusi maalia. Kaudella 2024–2025 hän on lokakuun loppuun mennessä pelannut yhdeksän ottelua ja tehnyt syyskuussa maalin Aston Villaa ja kaksi maalia Crystal Palacea vastaan. McNeil on pelannut vuonna 2019 Englannin alle 20-vuotiaiden ja vuosina 2019–2021 alle 21-vuotiaiden maajoukkueissa. == Lähteet == Luokka:Englantilaiset jalkapalloilijat Luokka:Vuonna 1999 syntyneet Luokka:Elävät henkilöt
Phil Parkinson

Phil Parkinson (s. 1. joulukuuta 1967) on englantiilainen jalkapallovalmentaja ja entinen jalkapalloilija. Heinäkuusta 2021 lähtien hän on toiminut Wrexhamin päävalmentajana. Parkinson pelasi valtaosan pelaajaurastaan Readingissä, jota hän edusti yli 10 vuotta. Hän voitti seurassa 2. divisioonan mestaruuden 1994. Parkinson toimi seuran kapteenina ja hänet valittiin kahdesti kauden parhaaksi pelaajaksi. Hänet on valittu myös seuran kaikkien aikojen parhaaksi keskikenttäpelaajaksi. Parkinsonin valmennusura alkoi Readingissä, jossa hän toimi Alan Pardew'n apuvalmentajana. Vuonna 2003 hänet palkattiin 3. divisioonan Colchester Unitedin päävalmentajaksi. Parkinsonin johdolla Colchester nousi mestaruussarjaan 2006. Nousun jälkeen hän siirtyi Hull Cityyn ja joulukuussa 2006 Pardew'n kakkosvalmentajaksi Charltoniin. Pardew'n lähdettyä Parkinsonista tuli seuran päävalmentaja. Vuonna 2011 Parkinsonista tuli Bradford Cityn päävalmentaja. Kaudella 2012–2013 Bradford ylsi Parkinsonin johdolla ensimmäisenä neljännen sarjatason seurana yli 50 vuoteen liigacupin loppuotteluun. Kausi päättyi myös ykkösliigaan nousuun. Kesällä 2016 Parkinson palkattiin Boltonin päävalmentajaksi ja hän onnistui nostamaan seuran heti ensimmäisellä kaudellaan mestaruussarjaan. Lokakuussa 2019 Parkinson siirtyi Sunderlandiin. ==Lähteet== Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1967 syntyneet Luokka:Elävät henkilöt
Flaamilaiset liberaalit ja demokraatit

Flaamilaiset liberaalit ja demokraatit (), lyhennetään Open VLD, on belgialainen puolue, joka vaikuttaa lähinnä Flanderissa. Sen ranskankielinen sisarpuolue Belgiassa on Reformiliike. Belgian entinen pääministeri Guy Verhofstadt toimi puolueen puheenjohtajana 1992–1995, 1997–1999 ja 2009. Verhofstadt oli myös perustamassa puoluetta sen nykyisessä muodossa. == Historia == Open VLD:n vanhin edeltäjä oli Liberaalinen puolue, joka perustettiin jo 1846 vastustamaan katolisen kirkon yhteiskunnallista valtaa. Open VLD nykyisessä muodossaan vuonna 2007, kun VLD:n nimeen lisättiin sana Open. == Ideologia ja näkemyksiä == Open VLD on sosiaaliliberaalinen puolue. Se ilmoittaa puolustavansa valistuksen perusarvoja ja vastustavansa rasismia ja syrjintää sen kaikissa muodoissa. Sateenkaariväestöön puolue suhtautuu positiivisesti ja haluaa Belgian olevan esimerkki muille maille.. Puolue kannattaa tiiviimpää yhteistyötä EU:n tasolla ja liittovaltioksi kehittymistä. == Lähteet == Luokka:Belgian puolueet Luokka:Flanderi Luokka:Liberaalit puolueet Luokka:Euroopan liberaalidemokraattinen puolue Luokka:Liberal International
Reformiliike

Reformiliike () on belgialainen, lähinnä ranskankielisessä Valloniassa vaikuttava sosiaaliliberaali puolue. Puolueen läheinen yhteistyökumppani Flanderissa on Open VLD. Puolueen puheenjohtajana toimi Charles Michel, kunnes hän tuli valituksi Eurooppa-neuvoston puheenjohtajaksi vuonna 2019. == Historia == Reformiliikkeen juuret ulottuvat vuoteen 1846, jolloin perustettiin Liberaali reformipuolue (ran. Parti Réformateur Libéral), joka oli Belgian ensimmäinen puolue. Nykyisellä nimellään puolue aloitti toimintansa 2002. == Näkemyksiä == Reformiliike kannattaa yhteistä eurooppalaista armeijaa mantereen turvallisuuden takaamiseksi. Se myös haluaa euroalueelle oman vaaleilla valitun parlamentin. Puolue katsoo, että hallintoa voidaan tehostaa laskemalla ministerien määrää. == Lähteet == Luokka:Belgian puolueet Luokka:Vallonia Luokka:Liberaalit puolueet Luokka:Euroopan liberaalidemokraattinen puolue Luokka:Liberal International
Semen Haran

Semen Haran (s. 19. syyskuuta 1978dane_2 Strona 1 Plec Gender Пол (M/F) Wiek Age Bозраст Wzrost Height Рост cm Event Kata Najlepszy wynik Best result Наилучший результат docplayer.pl Viitattu 11.12.2019 ) on ukrainalainen karateka. Hän on saavuttanut neljä EM-hopeaa vuosina 2000, 2017, 2018 ja 2019. Lisäksi Haran on saavuttanut kerran MM-hopeaa. ==Kilpaura== Haran saavutti ensi kerran menestystä IKO-liiton EM-kisoissa 2000 Portugalissa, jossa hän voitti keskisarjassa hopeaa hävittyään loppuottelun Emil Kostoville. Hän siirtyi tämän jälkeen raskaaseensarjaan ja voitti EM-pronssia vuosina 2001 ja 2002. Haran voitti vielä EM-pronssia 2011 Italiassa superraskaassasarjassa. Toukokuussa 2016 hän oli mukana Bulgarian EM-kilpailuissa.Пули 30-го Чемпионата Европы 2016 по киокушинкай (IKO) superkarate.ru 20.5.2016 Viitattu 31.5.2023 ===WKB=== Haran siirtyi Ukrainan maajoukkueen mukana WKB-liittoon 2017 ja saavutti heti menestystä ollen Euroopan Cupissa kolmas ja myöhemmin samana vuonna EM-kisoissa toinen hävittyään loppuottelussa maamiehelleen Borys Byliskerialle.WKB European Championships kyokushinresults.com Viitattu 11.12.2019 2018 ja 2019 Haran onnistui molemmilla kerroilla etenemään EM- kisojen superraskaansarjan loppuotteluun, mutta hävisi molemmilla kerroilla Juan Manuel Crujeirasille. Haran eteni myös WKB-liiton ensimmäisten MM-kisojen loppuotteluun, jossa hän hävisi jälleen Crujeirasille.WKB World Cup 2019 results worldkyokushinbudokai.com 19.10.2019 Viitattu 11.12.2019 Toukokuussa 2023 Haran saavutti superraskaansarjan EM-pronssia. ==Lähteet== Luokka:Ukrainalaiset karatekat Luokka:Kyokushinin harjoittajat Luokka:Vuonna 1978 syntyneet Luokka:Elävät henkilöt
La Luna Sangre

La Luna Sangre on televisioyhtiö ABS-CBN:n esittämä filippiiniläinen draamasarja. Sen päärooleissa ovat Kathryn Bernardo ja Daniel Padilla. ==Näyttelijät== == Aiheesta muualla == * Luokka:2010-luvun kauhusarjat Luokka:Filippiiniläiset draamasarjat Luokka:ABS-CBN:n draamasarjat
Doble Kara

Doble Kara on televisioyhtiö ABS-CBN:n esittämä filippiiniläinen draamasarja. Sen päärooleja esittää Julia Montes. ==Näyttelijät== == Aiheesta muualla == * Luokka:Filippiiniläiset draamasarjat Luokka:2010-luvun televisiosarjat Luokka:ABS-CBN:n draamasarjat
Wildflower

Wildflower on televisioyhtiö ABS-CBN:n esittämä filippiiniläinen draamasarja. Sen päärooleissa ovat Maja Salvador. ==Näyttelijät== == Aiheesta muualla == * Luokka:Filippiiniläiset draamasarjat Luokka:2010-luvun televisiosarjat Luokka:ABS-CBN:n draamasarjat
Asintado

Asintado on televisioyhtiö ABS-CBN:n esittämä filippiiniläinen draamasarja. Sen päärooleissa ovat Julia Montes, Shaina Magdayao, Paulo Avelino ja Aljur Abrenica. ==Näyttelijät== == Aiheesta muualla == * Luokka:Filippiiniläiset draamasarjat Luokka:2010-luvun televisiosarjat Luokka:Toimintasarjat Luokka:ABS-CBN:n draamasarjat
Ina, Kapatid, Anak

Ina, Kapatid, Anak on televisioyhtiö ABS-CBN:n esittämä filippiiniläinen draamasarja. Sen päärooleissa ovat Kim Chiu, Maja Salvador, Xian Lim ja Enchong Dee. ==Näyttelijät== == Aiheesta muualla == * Luokka:Filippiiniläiset draamasarjat Luokka:2010-luvun televisiosarjat Luokka:ABS-CBN:n draamasarjat
Mara Clara (vuoden 2010 televisiosarja)

Mara Clara on televisioyhtiö ABS-CBN:n esittämä filippiiniläinen draamasarja. Sen päärooleissa ovat Kathryn Bernardo ja Julia Montes. ==Näyttelijät== == Aiheesta muualla == * Luokka:Filippiiniläiset draamasarjat Luokka:2010-luvun televisiosarjat Luokka:ABS-CBN:n draamasarjat
Oval Office

Oval Office on Yhdysvaltain presidentin virallinen työhuone, joka sijaitsee Valkoisen talon länsisiivessä Washington DC:ssä Yhdysvalloissa. Huone on toiminut presidentin virkahuoneena vuodesta 1909 lähtien ja sitä käytti ensimmäisenä presidentti William Howard Taft. Oval Office on saanut nimensä soikean ympyrän eli ovaalin mallisesta muodostaan. thumb|Yhdysvaltain presidentti Donald Trump yhdessä Tom Pricen, Mike Pencen, Paul Ryanin, Ezekiel Emanuelin ja Andrew Brembergin kanssa Oval Officessa maaliskuussa 2017. ==Huone== Oval Office on 5,6 metriä korkea, pitkältä akseliltaan 10,9 metriä pitkä ja lyhyeltä akseliltaan 8,8 metriä leveä. ===Sisustus=== Huoneen sisustus on vaihdellut aikakausittain ja presidenttien mieltymysten mukaan. Huoneessa sijaitsee presidentin työpöytänä toimiva Resolute-pöytä, joka on ollut monen menneen presidentin käytössä. ==Kuvia== Tiedosto:Empty Oval Office in The White House.jpg|Oval Office vuonna 1981. Tiedosto:Oval Office Exterior.jpg|Oval Office ulkopuolelta kuvattuna vuonna 2006. Tiedosto:Caroline Kennedy Kerry Kennedy Resolute Desk a.jpg|Caroline Kennedy ja Kerry Kennedy Oval Officessa sijaitsevan Resolute-pöydän alla vuonna 1963. Tiedosto:Trump Oval Office panorama.jpg|Panoraamakuva vuodelta 2017. Työpöydän ääressä presidentti Donald Trump. Tiedosto:OvalMedallion.jpg|Yhdysvaltojen presidentin sinetti kohokuvioisena Oval Officen katossa. Tiedosto:Reagan Oval Office Football.jpg|Presidentti Ronald Reagan jalkapallo kädessä Oval Officessa. ==Lähteet== ==Aiheesta muualla== * The Evolution of the Oval Office Decor Kuvaa Oval Officen sisustuksen muutoksia vuodesta 1909 alkaen. Luokka:Valkoinen talo
Air Mali

Société nationale Air Mali oli Malin valtion omistama lentoyhtiö vuosina 1960–1986. Air Mali perustettiin Neuvostoliiton ja Britannian tuella vuonna 1960. Se sai yksinoikeuden Malin sisäisiin ja kansainvälisiin lentoihin. Aluksi tarkoitus oli myydä 45 % osakkeista yksityisille, mutta ostajien puuttuessa yhtiö jäi kokonaan valtion omistukseen. Air Mali aloitti toimintansa vuonna 1961 Bamakon ja Gaon välisellä kotimaanreitillä. Samana vuonna alettiin lentää Pariisiin, Casablancaan ja Marseille’hin. Miehistöinä toimivat afrikkalaisia kouluttaneet neuvostoliittolaiset. Uusia kohteita olivat Rabat, Abidjan, Accra, Douala, Brazzaville, Dakar, Conakry ja Monrovia. Kalusto käsitti kaksi Iljušin Il-18, yhden Iljušin Il-14, kaksi Antonov An-24, kaksi Antonov An-2, kolme Douglas DC-3 ja viisi tilauskäytössä ollutta Aero 45 -konetta. Air Malin kotimaanlennot olivat yleensä kannattamattomia. Voittoa tuottivat etupäässä kansainväliset lennot, joiden matkustajamäärä oli kuusinkertainen kotimaanlentoihin verrattuna. Vuonna 1967 yhtiö tilasi kaksi uutta Antonov An-24:sta ja vuonna 1971 se sai Pariisin, Marseille’n ja Casablancan lentoja varten ensimmäisen oikean suihkukoneensa Boeing 727-173C:n. Pian sen jälkeen saatiin Afrikan-lentoja varten Boeing 737-100. Vuonna 1966 aloitettu Berliinin yhteys lakkasi vuonna 1971. 1970-luvun lopulla Air Malin lennot laajenivat Freetowniin, Ouagadougouun, ja Niameyhin. Uusia koneita olivat kaksi de Havilland Canada DHC-6 Twin Otter 300:sta, Antonov An-24, Iljušin Il-18 ja Boeing 727-173C. Vuonna 1986 yhtiön kalusto käsitti Iljušin Il-18:n, Boeing 737-100C:n, Boeing 737-200:n, BAe 146-100:n ja DHC-6 Twin Otterin. Yhtiö työllisti lähes 600 henkeä. Air Mali koki historiansa aikana neljä vakavaa onnettomuutta: * 5. marraskuuta 1966: Neuvostoliitosta Maliin siirretty Iljušin Il-14 putoaa Cayollen solassa Ranskassa tappaen koko 17-henkisen miehistön. * 12. elokuuta 1974: Jeddasta Bamakoon lentänyt Iljušin 18V kohtaa Niameyn yllä myrskyn, joka pakottaa sen kääntymään kohti Ouagadougoua. Koneesta loppuu polttoaine ja se yrittää hätälaskua maantielle. Kaikki 47 matkustajaa ja kymmenhenkinen neuvostoliittolainen miehistö saavat surmansa. * 21. kesäkuuta 1983: Twin Otter putoaa Nielassa tappaen kaikki viisi matkustajaa ja kaksi lentäjää. * 22. helmikuuta 1985: Antonov An-24B saa moottorivian pian Timbuktusta lähdön jälkeen ja päättää palata takaisin. Kone putoaa Saharan autiomaahan. Kaksi lentäjää ja 48 yhteensä 49 matkustajasta kuolevat. Pitkään rahoitusvaikeuksista kärsinyt yhtiö lakkautettiin vuonna 1986. Sen tilalle perustettiin uusi samanniminen yhtiö, jonka osakkeista Malin valtio omisti 51 prosenttia. Uusi Air Mali päätti vuonna 1988 keskittyä kotimaanliikenteeseen, mutta Neuvostoliiton avun loputtua se joutui lopettamaan toimintansa vuonna 1990. Liikenne jatkui vuonna 1992. ==Lähteet== Luokka:Malilaiset lentoyhtiöt
Sulfaniiliamidi

Sulfaniiliamidi (C6H8SN2O2) on sulfonamideihin kuuluva aromaattinen orgaaninen yhdiste. Yhdistettä on käytetty antibakteerisena aineena 1940-luvulle saakka, mutta nykyään sitä ei enää käytetä. ==Ominaisuudet ja käyttö== Huoneenlämpötilassa sulfaniiliamidi on väritöntä kiteistä ainetta. Se liukenee hieman veteen ja hyvin esimerkiksi etanoliin, asetoniin ja dietyylieetteriin. Poolittomiin orgaanisiin liuottimiin sulfanyyliamidi ei liukene. Sulfaniiliamidin antibakteeriset ominaisuudet perustuvat siihen, että se sitoutuu bakteerien dihydropteroaattisyntaasientsyymiin ja estää sen toiminnan. Tällöin bakteerit eivät kykene muodostamaan tarvitsemaansa foolihappoa. Yhdysvaltain armeija käytti sulfaniiliamidia toisen maailmansodan aikana haavoihin estämään bakteeri-infektioita. Toisen maailmansodan loppupuolella tästä kuitenkin luovuttiin. ==Valmistus== Sulfaniiliamidia valmistettiin ensimmäisen kerran vuonna 1908. Sitä valmistetaan N-asetyylisulfonyylikloridin ja ammoniakin välisellä reaktiolla. Lopuksi asetyyliryhmä hydrolysoidaan emäksisissä olosuhteissa, jolloin muodostuu sulfaniiliamidia. : ==Lähteet== Luokka:Sulfonamidiantibiootit
Kanapee

Kanapee tai canapé () on ranskalainen pieni pyöreä tai kulmikas voileipä, jonka päällyksenä voi olla esimerkiksi katkarapuja, pekonia, munaa, herkkusieniä, sardiinia ja majoneesia. Leipiä tarjoillaan yleensä coctailkutsuilla ja ne syödään yhdellä puraisulla. Makeaa, rapeaa voitaikinaleivonnaista kutsutaan nimellä palmier, ventaglio tai ventaglino. == Nimi == Canapé-nimi juontuu ranskankielisestä sohva-sanasta,James Beard, Hors d'Oeuvres and Canapés (William Morrow & Co., New York, 1943, 1963, 1985), p. xiii. joka pohjautuu ajattelutapaan, jonka mukaan koriste istuu leivän päällä kuten ihmiset sohvan päällä. == Yksityiskohdat == Koska niitä tarjoillaan usein cocktailaikaan, on usein toivottavaa, että kanapee on joko suolaista tai vahvasti maustettua rohkaisemaan vieraita juomaan enemmän. Kanapeesta voidaan käyttää myös nimitystä sorminaposteltava, vaikkakaan kaikki sorminaposteltavat eivät ole kanapeita. Perinteisesti kanapeet rakennetaan kuivahtaneelle leivälle (pohjana voidaan silti käyttää muitakin ruoka-aineita, kuten lehtitaikinaa, voileipäkeksejä tai tuoreita vihanneksia), leikataan ohuiksi viipaleiksi ja muotoillaan leikkurilla tai veitsellä ympyröiksi, renkaiksi, neliöiksi, liuskoiksi tai kolmioiksi. Ne uppopaistetaan, haudutetaan tai paahdetaan, sitten täytetään tai putkitetaan erittäin käsiteltyjen ja koristeellisesti levitettyjen täytteiden kanssa. Värikkäät ja silmille miellyttävät koristeet usein viimeistelevät esillepanon. Kanapeet tarjoillaan yleensä kanapee-voileipätarjottimella ja syödään pieniltä kanapee-lautasilta. ==Lähteet== == Aiheesta muualla == Luokka:Leivät Luokka:Ranskalainen keittiö
Soutu kesäolympialaisissa 2020 – naisten yksikkö

Naisten soudun yksikkö Tokion kesäolympialaisissa 2020 kilpaillaan 23.–30. heinäkuuta Sea Forest Waterwaylla. Kilpailuun osallistuu vähintään 32 urheilijaa. ==Karsinnat== Olympialaisiin pääsee vähintään 32 urheilijaa. MM- kilpailuissa 2019 jaettiin yhdeksän maapaikkaa. Aasian/Osenian, Afrikan ja Amerikan karsintaregatoissa jaetaan jokaisessa viisi maapaikkaa. Euroopan karsintakilpailussa jaetaan kolme maapaikkaa. Kaksi paikkaa jaetaan erillisessä karsintaregatassa. Kilpailuun kutsutaan erillisellä kutsulla kaksi urheilijaa. Jos isäntämaa Japani ei saa paikkaa karsintatapahtumissa, myönnetään sille yksi kiintiöpaikka. ===Paikan varmistaneet maat=== Kilpailu/karsintatapa Ajankohta Paikat Isäntämaa 0 MM-kilpailut 2019 25. elokuuta – 1. syyskuuta 2019 9 Afrikan karsintaregatta 10. – 12. lokakuuta 2019 5 Amerikan karsintaregatta 4.–5. maaliskuuta 2021 5 Euroopan karsintaregatta 5.–7. huhtikuuta 2021 3 Aasia-Osenian karsintaregatta 5.–7. toukokuuta 2021 6 Erillinen karsintaregatta 16.–18. toukokuuta 2021 2 Erillinen kutsu 2 ==Kilpailu== ==Lähteet== Naisten yksikkö
Samsung Galaxy Win

Samsung Galaxy Win on Samsung Electronicsin toukokuussa 2013 julkaisema älypuhelin. Siinä on 4,7 tuuman näyttö ja neliydinprosessori. Tallennustilaa on 8 gigatavua ja keskusmuistia 1 gigatavu. Laite tukee enintään 32 gigatavun microSD-kortteja. Takakameran tarkkuus on 5 megapikseliä ja etukameran 0,3 megapikseliä. Akkua on 2 000 milliampeerituntia. Käyttöjärjestelmänä on Android 4.1.2 Jelly Bean. == Lähteet == * GSMArena: Samsung Galaxy Win Galaxy Win Luokka:Vuoden 2013 matkapuhelimet Luokka:Android-pohjaiset laitteet
Kirjokerikääpä

Kirjokerikääpä (Ceriporia excelsa) on Suomessa eteläispainotteisesti esiintyvä kääpälaji. Sitä tavataan lehtometsistä ja lehtomaisista kangasmetsistä, joissa se elää pitkälle lahonneilla ja maakosketuksessa olevilla lehtipuiden rungoilla kuten koivulla, haavalla, lepällä, tuomella ja pähkinäpensaalla. Punaisen kirjan verkkopalvelu Kirjokerikäävän yksivuotinen itiöemä kasvaa alustanmyötäisesti yleensä pieninä laikkuina, mutta joskus laajana alueena. Noin 1 mm:n paksuinen itiöemä on tuoreena pehmeä ja kuivana hauras. Reunusta ei ole vaan pillit yltävät reunaan asti. Kirjokerikäävän värivaihtelu on suurta. Nuorena pillipinta on valkoinen tai tavallisemmin vaaleanlilahtava, parhaassa kasvuvaiheessa väri on kirkas heleän- tai verenpunainen. Vanha kääpä voi olla vaaleanlila, oljenvihertävä tai -keltainen. Kuivassa itiöemässä kulloinenkin väri voi osin säilyä ja muuten kääpä muuttuu vihertävän harmaaksi. Pohjamalto on rusehtavan violetti ja tuoreena vetisen hyytelömäinen, pillit ovat väriltään vähän vaaleampia. Kuiva lohkopinta on kokonaisuudessaan oljenvärinen. Pillikoko on 2–5 millimetrillä ja käävän kuivuessa koko suurenee repeilyn vuoksi. Muista lehtipuilla elävistä kirkkaanvärisistä kerikäävistä kirjokerikäävän erottaa isomman pillikoon perusteella. == Lähteet == == Aiheesta muualla == *Laji.fi: Kirjokerikääpä (Ceriporia excelsa) Luokka:Kerikäävät Luokka:Valkolahosienet
Catalin Mocanu

Catalin Mihai Mocanu (s. 22. maaliskuuta 1994 Giurgiu) on romanialainen karateka. Hän voitti WKB-liiton keskisarjan Euroopan mestaruuden 2017. ==Kilpaura== Mocanu aloitti uransa IKO-liitossa, jossa hän ei saavuttanut isompaa menestystä kansainvälisesti. Mocanu oli muun muassa mukana World Openissa 2015. ===Siirtyminen WKB-liittoon=== 2016 Mocanu siirtyi Romanian maajoukkueen mukana WKB-liittoon. Hän saavutti aluksi kesäkuussa pronssia KWU- liiton EM-kisoissa Serbiassa.KWU European Championships kyokushinresults.com Viitattu 11.12.2019 2017 Mocanu saavutti uransa ensimmäisen Euroopan mestaruuden voitettuaan WKB-liiton EM-kisojen keskisarjan loppuottelussa Igor Dotsenkon.1st WKB European Championships kyokushinresults.com Viitattu 11.12.2019 Hän saavutti myös KWF-liiton kisoissa EM-hopeaa hävittyään loppuottelussa Jonathan Redondolle.KWF European Open Championships kyokushinresults.com Viitattu 11.12.2019 2018 Mocanu saavutti kaksi EM-hopeaa WKB- ja KWU-liiton järjestämissä kisoissa. WKB:ssa hän hävisi loppuottelun Mykyta Peshenkolle, kun taas joulukuussa KWU:ssa Mocanu hävisi Bulgariassa käydyn turnauksen loppuottelun Alexander Drozdia vastaan. Hän otteli turnauksien välissä heinäkuussa Kyokushinin moninkertaista Euroopan-mestaria Eldar Ismailovia vastaan Dynamite Fighting Show -tapahtuman superottelussa. Mocanu voitti kolmieräisen ottelun tuomariäänin.FELICITĂRI! Cătălin Mocanu, VICTORIE la Gala Dynamite Fighting Show! 6.7.2018 Viitattu 11.12.2019 ==Lähteet== Luokka:Romanialaiset karatekat Luokka:Kyokushinin harjoittajat Luokka:Vuonna 1994 syntyneet Luokka:Elävät henkilöt
Anton Kontra

Anton Kontra (29. maaliskuuta 1932 – 8. toukokuuta 2020) oli unkarilaissyntyinen viulisti.Anton Kontra Dacapo RecordsAnton Kontra Det Kongelige Danske Musikkonservatorium Kontra opiskeli Ede Zathureczkyn johdolla Budapestissa. Hän voitti palkinnot Bach-kilpailussa Leipzigissa ja Wieniawski- kilpailussa Varsovassa. Hän työskenteli Tanskassa solistina, Kontra-kvartetin johtajana ja Kööpenhaminan filharmonikkojen konserttimestarina sen uudelleen perustamisesta (1965) lähtien. Hän toimi konserttimestarina lisäksi Malmön sinfoniaorkesterissa. Hänen levyttämiinsä teoksiin kuuluu Per Nørgårdin konsertto Helle Nacht. Gyldendal-kustantamolta ilmestyi vuonna 2011 Kontraa käsittelevä kirja Anton Kontra – historien om en kunstner, jonka kirjoittivat sellisti, professori Morten Zeuthen, musiikkitoimittaja ja -kirjailija Valdemar Lønsted sekä muusikko Peter Fabricius. == Lähteet == Luokka:Unkarilaiset viulistit Luokka:Tanskalaiset viulistit Luokka:Vuonna 1932 syntyneet Luokka:Vuonna 2020 kuolleet
Olkikerikääpä

Olkikerikääpä (Ceriporia humilis) on Euroopan puoleiselta Venäjältä kuvattu ja dna:n perusteella tunnistettu kääpälaji, joka tiettävästi esiintyy myös Suomessa. Käävän ekologia ja muotovaihtelut tunnetaan vielä puutteellisesti. Isäntäpuita ovat ainakin vaahtera ja tammi. Punaisen kirjan verkkopalvelu Olkikerikäävän yksivuotinen alustanmyötäinen itiöemä on hyvin ohut (alle 1 mm) ja yleensä pienialainen. Reunus on kapea ja siinä kasvaa hentoja ripsiä tai rihmastojänteitä. Pillipinta on tuoreena valkoinen. Pyöreitä tai kulmikkaita, joskus yhteensulautuneita pillejä mahtuu 4–5 millimetrille. Vanhat kuivatut kääpänäytteet kellertyvät kerman tai oljen värisiksi. == Lähteet == == Aiheesta muualla == *Laji.fi: Olkikerikääpä (Ceriporia humilis) *MycoBank: Ceriporia humilis Luokka:Kerikäävät Luokka:Valkolahosienet
Punakerikääpä

Punakerikääpä (Ceriporia purpurea) on koko Suomessa harvinaisena tavattava kääpälaji. Sitä esiintyy lehtometsissä ja lehtomaisissa kangasmetsissä, isäntäpuita ovat eri lehtipuut. Punakerikääpä on loppulahottaja, joten sen tekemää valkolahoa on vaikea nähdä ja isäntäpuulajia yleensä mahdotonta määrittää tarkasti. Punaisen kirjan verkkopalvelu Käävän yksivuotinen ja alustanmyötäisesti kasvava itiöemä on yleensä pienialainen, vain sormenpainalluksen kokoinen. Tuore itiöemä on sitkeähkö, kuivana se muuttuu hartsimaisen hauraaksi. Usein pillit yltävät reunaan asti, mutta paikoin näkyvissä on pillejä vaaleampi kapeampi reunus. Pillipinta on nuorena kermanvalkea ja kosketuskohdista punertuva, vanhetessaan väri muuttuu okrankeltaisen kautta täysikasvuisen käävän viinin- tai purppuranpunaiseen. Kylmänpunainen väri säilyy käävän kuivuessa. Pillejä mahtuu 3–5 millimetrille. Pohjamalto on vaalea ja pillit nuorella itiöemällä liilat, vanhemmalla purppuranpunaiset. Vertaa lajeihin: viinikääpä, jolla on valkoinen selvä reunus ja erilaiset pillit; helohäivekääpä, joka on mehevämpi, paksumpi ja kuivuessaan kutistuva. == Lähteet == == Aiheesta muualla == *Laji.fi: Punakerikääpä (Ceriporia purpurea) Luokka:Kerikäävät Luokka:Valkolahosienet
Verkkokerikääpä

Verkkokerikääpä (Ceriporia reticulata) on koko Suomessa kosteissa metsissä viihtyvä kääpälaji, joka elää pitkälle lahonneilla lehtipuiden ja pensaiden maapuilla ja oksilla. Isäntäpuulajien tunnistaminen onkin oikeastaan mahdotonta. Itiöemän löytää usein puoliksi irronneen kuoren sisäpinnalta. Punaisen kirjan verkkopalvelu Verkkokerikääpä on Suomessa tavattavista yleisistä kerikäävistä ohuin, hennoin ja väriltään valkoisin. Yksivuotinen itiöemä on resupinaattinen ja reunaltaan epäselvä, varsinaista reunusta ei ole. Koko itiöemä on maltoa myöten pumpulimainen tai harsomainen. Pillipinta on läpikuultava ja pillit matalia, mikä luo verkkomaisen ulkonäön. Nuorena pillien välitilat ovat harsumaista rihmastoa. Pillikoko on 1–4 millimetrillä, mutta vanhoista rosoreunaisista ja sokkeloisiksi revenneistä pilleistä tarkka laskeminen ei onnistu. == Lähteet == == Aiheesta muualla == *Laji.fi: Verkkokerikääpä (Ceriporia reticulata) Luokka:Kerikäävät Luokka:Valkolahosienet
Naisten Suomi–Ruotsi-yleisurheilumaaottelu 1951

Vuoden 1951 naisten Suomi–Ruotsi-maaottelu käytiin kolmimaaotteluna Tanskan kanssa Göteborgissa 8. syyskuuta. ==Tulokset== Lopputulokset pisteet Suomi 41 Ruotsi 54 Tulokset (S=Suomi, R=Ruotsi, T=Tanska) Laji 1. 2. 3. 4. 5. 6. 100 m Nell Sjöström (R) 12,4 A. Rytter (T) 12,6 T. Lindroos (S) 12,6 G. Magnusson (R) 12,7 P. Länsivuori (S) 13,1 B. Nielsen (T) 13,1 200 m A.-L. Augustsson (R) 25,7 N. Sjöström (R) 26,1 A. Rytter (T) 26,3 R. Christiansen (T) 26,5 P. Länsivuori (S) 26,6 R. Harkas (S) 27,0 80 m aidat A. Autio (S) 12,3 S. Pöntinen (S) 12,4 E. Zibrantsen (T) 12,5 U. Gadd (R) 12,5 M. Hjertberg (R) 12,7 E. Andersen (T) 12,9 4 x 100 m viesti Ruotsi 49,5 Tanska 49,8 Suomi 50,2 Korkeus A. Knudsen (T) 154 S. Ericsson (R) 154 B. Jörgensen (T) 151 S. Pöntinen (S) 148 S. Heikkilä (S) 145 I. Corp (R) - Pituus Ulla Gadd (R) 534 E. Andersen (T) 519 G. Magnusson (R) 511 E. Zidbrandtsen (T) 506 T. Lindroos (S) 505 S. Seppälä (S) 496 Kuula A. Östergaard (T) 12,41 E. Olsson (R) 12,37 B. Kihlström (R) 12,32 K. Koivuniemi (S) 12,01 S. Moligaard (T) 11,24 E. Karhu (S) 9,98 Kiekko B. Österberg (R) 39,96 K. Koivuniemi (S) 39,52 B. Schönberg (R) 37,71 U. Pihlantie (S) 35,41 I. Dahl (T) 35,34 A. Östergaard (T) 32,89 Keihäs L. Kelsby (T) 43,13 K. Parviainen (S) 42,29 M. Rekola (S) 40,38 I. Almkvist (R) 39,50 I. Dahl (T) 39,37 M.-B. Nilsson (R) 37,32 ==Lisätietoa:== * taulukon yksiköt: s (juoksut), cm (korkeus, pituus), m (muut kenttälajit) * kolmimaaottelun loppupisteet: Ruotsi 73, Tanska 61, Suomi 51 * maaottelun loppupisteet (pisteet: 5, 3, 2, 1 ja viestipisteet: 5, 3): Suomi-Ruotsi 41-54, Suomi-Tanska 42-54, Ruotsi-Tanska 52-43 * keihäänheitossa Kelsbyn tulos oli uusi Tanskan ennätys * Sekä 100 m:n että 200 m:n juosuissa lähettäjä päästi ruotsalaisen Sjöströmin aloittamaan juoksunsa ennen lähtölaukausta. Suomalaiset jäivät 100 m:n juoksussa aluksi turhaan odottamaan juoksioiden takaisinkutsua. Ruotsin urheiluliiton pj Erisson ja päävalmentaja Holmer myönsivät tapahtuneen vääryyden. Tanska protestoi juoksuista, mutta lopputuloksia ei muutettu. Jos Sjöström olisi hylätty juoksemiltaan matkoilta jälkikäteen, niin maaottelun Suomi-Ruotsi loppupisteet olisivat 46-47. ==Lähteet:== * Helsingin Sanomat 10.9. v. 1951 Luokka:Vuoden 1951 yleisurheilu Luokka:Göteborgin urheilutapahtumat Luokka:Suomi–Ruotsi-maaottelu
Verikerikääpä

Verikerikääpä (Ceriporia torpida) on dna-analyysien ja mikroskopian perusteella todettu omaksi lajikseen ja se tunnetaan vielä varsin puutteellisesti. Verikerikääpää esiintyy ainakin Suomessa, Virossa ja Tšekissä. Ainoa varmistettu isäntäpuu on raita, myös muut lehtipuut ovat mahdollisia. Verikerikääpä voi vaatia muiden kääpien läsnäoloa kasvaakseen, sillä Suomesta se on kerätty kuolleen vyökäävän päältä. Punaisen kirjan verkkopalvelu Itiöemä on yksivuotinen ja alustanmyötäisesti kasvava, ohut ja pienikokoinen. Tuntomerkit on saatu vain kuivatuista näytteistä. Kuivana itiöemä on hartsimaisen hauras ja pillipinta väriltään viinin-, purppuran- tai hyytyneen verenpunainen. Kulmikkaat pillit ovat vaihtelevan kokoisia ja niitä mahtuu 6-8 millimetrille, kuivuessaan ne aukeavat suuremmiksi. Pohjamalto on valkoinen ja pillit tummanpurppuranpunaisia. == Lähteet == == Aiheesta muualla == *Laji.fi: Verikerikääpä (Ceriporia torpida) *MycoBank: Ceriporia torpida Luokka:Kerikäävät Luokka:Valkolahosienet
Alfred Wan

Alfred Wan (30. heinäkuuta 1922 Harbin, Pohjois-Kiina – 24. maaliskuuta 2006) oli suomalainen ilmavoimien upseeri. Wan syntyi vuonna 1922 Kiinassa pietarinsuomalaiselle äidille ja kiinalaiselle isälle. Hänet lähetettiin äitinsä kuoleman jälkeen tätinsä luo Viipuriin. Wan oli Kiinan kansalainen, mutta osallistui jatkosotaan vapaaehtoisena. Hän oli mukana Viipurin taistelussa elo-syyskuussa 1941. Wan osasi sujuvaa suomea sekä venäjää. Wanille myönnettiin Suomen kansalaisuus jatkosodan loppuvaiheessa ensimmäisenä kiinalaisena. Sodanjälkeisten poliittisten olojen vuoksi hän kuitenkin luopui kansalaisuudesta ja siirtyi Ruotsiin, mutta palasi pian takaisin ja anoi kansalaisuutta uudestaan. Wan opiskeli Kadettikoulussa ja palveli upseerina Suomen ilmavoimissa, jääden eläkkeelle vuonna 1967. Wan oli Ilmavoimien teknillisen koulun johtaja 1962–1967. Sotilasarvoltaan hän oli majuri. == Lähteet == Luokka:Suomalaiset upseerit Luokka:Vuonna 1922 syntyneet Luokka:Vuonna 2006 kuolleet
Viherkerikääpä

Viherkerikääpä (Ceriporia viridans) on koko Suomessa melko harvinaisena tavattava, lehtometsissä ja lehtomaisissa kangasmetsissä viihtyvä kääpälaji. Sen isäntäpuita ovat monet pitkälle lahonneet lehtipuut, kuten haapa, lepät ja koivut sekä puutarhakasvit kuten syreeni. Punaisen kirjan verkkopalvelu Yksivuotinen alustanmyötäisesti kasvava itiöemä on yleensä pienialainen ja paksuudeltaan alle 1 mm. Tuoreena kääpä on pehmeä ja lohkeava, kuivuessaan se muuttuu hauraaksi. Varsinaista reunusta ei ole vaan pillit yltävät reunaan asti, joka voi olla terävä tai häipyvä. Nuori pillipinta on väriltään lumivalkoinen ja vahingoittuneet kohdat saavat kermanruskean, likaisen vihreän tai joskus samean viininpunaisen sävyn, joka ennakoi käävän aikuisväriä. Kuivana itiöemä muuttuu oljenvihreäksi tai likaisen kermanvalkeaksi. Pillit ovat pieniä, niitä mahtuu 6-8 millimetrille ja vanhemmissa osissa toisiinsa sulautuneita pillejä on 4–7 millimetrillä. Lohkopinta on kokonaisuudessaan samanvärinen pillipinnan kanssa. Vertaa keltakerikääpään, joka kuivuu punaiseksi. == Lähteet == == Aiheesta muualla == *Laji.fi: Viherkerikääpä (Ceriporia viridans) Luokka:Kerikäävät Luokka:Valkolahosienet
Össjö

Össjö on Ängelholmin kuntaan kuuluva taajama Skånen luoteisosassa eteläisessä Ruotsissa. Etäisyys Malmöstä on noin 70 kilometriä pohjoiseen. Össjö on tilastoitu taajamaksi vuodesta 2015 alkaen, jolloin sen väkiluku ylitti 200 asukkaan rajan. Sitä ennen se oli tilastoitu taajamaksi vuonna 1990. Össjön piirissä (Össjö distrikt) puolestaan asuu noin 580 ihmistä (2018). Sen alue vastaa Össjön seurakunnan aluetta, ja se sijaitsee Ängelholmin kunnan itäosassa. Pop-laulaja Marie Fredriksson (1958–2019) oli syntynyt Össjössä, josta hän muutti nelivuotiaana läheiseen Östra Ljungbyhyn. ==Lähteet== Luokka:Ängelholmin kunta Luokka:Ruotsin taajamat
Östra Ljungby

Östra Ljungby on Klippanin kuntaan kuuluva taajama Skånen luoteisosassa eteläisessä Ruotsissa. Se sijaitsee E4-tien varrella Åstorpin ja Örkelljungan välissä. Etäisyys Malmöstä on noin 65 kilometriä pohjoiseen. Östra Ljungbyn taajaman väkiluku lähes kaksinkertaistui vuonna 2015, jolloin Stidsvigin taajama kasvoi yhteen sen kanssa. Östra Ljungbyn piiri (Östra Ljungby distrikt) käsittää Klippanin kunnan luoteisosan, ja sen väkiluku oli vuonna 2018 noin 2 500 asukasta. ==Lähteet== Luokka:Klippanin kunta
Brianna Hildebrand

Brianna Caitlin Hildebrand (s. 14. elokuuta 1996 College Station, Texas, Yhdysvallat) on yhdysvaltalainen näyttelijä. Hildebrand on tunnettu roolistaan elokuvissa Deadpool (2016) ja Deadpool 2 (2018), sekä esiintymisestään nettisarjassa Annie Undocumented. Hän on myös tunnettu Elodie Davisin roolista Netflix-sarjassa Trinkets. Hildebrand on avoimesti sanonut olevansa lesbo. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1996 syntyneet Luokka:Elävät henkilöt
Siouxsie and the Bansheesin diskografia

Siouxsie and the Banshees oli brittiläinen rockyhtye, joka perustettiin vuonna 1976 Lontoossa. Sitä pidetään yhtenä ensimmäisistä post-punk-yhtyeistä. Yhtye hajosi virallisesti vuonna 1996. == Studioalbumit == * 1978 The Scream * 1979 Join Hands * 1980 Kaleidoscope * 1981 Juju * 1982 A Kiss in the Dreamhouse * 1984 Hyæna * 1986 Tinderbox * 1987 Through the Looking Glass * 1988 Peepshow * 1991 Superstition * 1995 The Rapture == Livealbumit == * 1983 Nocturne * 2003 Seven Year Itch * 2009 At the BBC == Kokoelmat == * 1981 Once Upon a Time: The Singles * 1992 Twice Upon a Time: The Singles * 2002 The Best of Siouxsie & the Banshees * 2004 Downside Up * 2006 Voices on the Air: The Peel Sessions * 2015 Spellbound: The Collection * 2016 Classic Album Selection Volume One * 2016 Classic Album Selection Volume Two == EP:t == * 1984 The Thorn * 1987 The Peel Sessions * 1988 The Peel Sessions == Singlet == * 1978 "Hong Kong Garden" * 1979 "The Staircase (Mystery)" * 1979 "Playground Twist" * 1979 "Mittageisen" * 1980 "Happy House" * 1980 "Christine" * 1980 "Israel" * 1981 "Spellbound" * 1981 "Arabian Knights" * 1982 "Fireworks" * 1982 "Slowdive" * 1982 "Melt" / "Il Est Né Le Divin Enfant" * 1983 "Dear Prudence" * 1984 "Swimming Horses" * 1984 "Dazzle" * 1984 "Overground" * 1985 "Cities in Dust" * 1986 "Candyman" * 1987 "This Wheel's on Fire" * 1987 "The Passenger" * 1987 "Song from the Edge of the World" * 1988 "Peek-a-Boo" * 1988 "The Killing Jar" * 1988 "The Last Beat of My Heart" * 1991 "Kiss Them for Me" * 1991 "Shadowtime" * 1991 "Fear (of the Unknown)" * 1992 "Face to Face" * 1994 "O Baby" * 1995 "Stargazer" == DVD:t == * 2003 The Seven Year Itch * 2004 The Best of Siouxsie and the Banshees, Sound & Vision edition, * 2006 Nocturne * 2009 At the BBC Luokka:Diskografiat
John Wick (elokuvasarja)

John Wick on yhdysvaltalainen toimintaelokuvasarja, jonka on luonut käsikirjoittaja Derek Kolstad. Keanu Reeves näyttelee John Wickiä, entistä palkkatappajaa, joka lähtee jahtaamaan hänen koiransa tappaneita miehiä. Elokuvasarjan ensimmäinen osa, John Wick, sai ensi-iltansa lokakuussa 2014. Ensimmäinen elokuva ja sen jatko-osat John Wick: Chapter 2 (2017) ja John Wick: Chapter 3 – Parabellum (2019) ovat olleet sekä kaupallisia että arvostelumenestyksiä tuottaen yli 500 miljoonaa dollaria maailmanlaajuisesti. Neljäs osa John Wick: Chapter 4 sai ensi-iltansa maaliskuussa 2023. Elokuvasarjan maailmaan sijoittuvaa televisiosarjaa The Continental: From the World of John Wick alettiin esittää syyskuussa 2023. Kehitteillä on myös spin- off-elokuva From the World of John Wick: Ballerina. Kaikki neljä elokuvaa ohjannut Chad Stahelski on todennut olevansa avoin John Wick: Chapter 5:n toteuttamiselle, mikäli hän tai Keanu Reeves saavat sitä varten hyvän idean. Myöskään tuotantoyhtiö Lionsgate ei pidä ajatusta mahdottomana. == Elokuvat == Elokuva Ensi-ilta Ohjaaja Käsikirjoittaja(t) Tuottaja(t) John Wick Chad Stahelski Derek Kolstad Basil Iwanyk, David Leitch, Eva Longoria & Michael Witherill John Wick: Chapter 2 Basil Iwanyk & Erica Lee John Wick: Chapter 3 – Parabellum John Wick: Chapter 4 Shay Hatten & Michael Finch Basil Iwanyk, Erica Lee & Chad Stahelski From the World of John Wick: Ballerina Len Wiseman Shay Hatten ==Näyttelijät ja hahmot== Hahmo Elokuvat John Wick John Wick: Chapter 2 John Wick: Chapter 3 John Wick: Chapter 4 From the World of John Wick: Ballerina 2014 2017 2019 2023 2025 John Wick Keanu Reeves Winston Ian McShane Charon Lance Reddick Aurelio John Leguizamo Jimmy Thomas Sadoski Charlie David Patrick Kelly Helen Bridget Moynahan Tohtori Randall Duk Kim Randall Duk Kim Viggo Tarasov Michael Nyqvist Josif Tarasov Alfie Allen Marcus Willem Dafoe Avi Dean Winters Ms. Perkins Adrianne Palicki Gregori Omer Barnea Victor Toby Leonard Moore Kirill Daniel Bernhardt Addy Bridget Regan Kuzma Keith Jardine Santino D’Antonio Riccardo Scamarcio Ares Ruby Rose Cassian Common Gianna D’Antonio Claudia Gerini Bowery King Laurence Fishburne Earl Tobias Segal Operator Margaret Daly Rooney Unity Phelan Ana de Armas Sofia Halle Berry Zero Mark Dacascos Tuomari Asia Kate Dillon The Director Anjelica Huston Anjelica Huston The Elder Saïd Taghmaoui Berrada Jerome Flynn Caine Donnie Yen Mr. Nobody Shamier Anderson markiisi Vincent de Gramont Bill Skarsgård Shimazu Koji Hiroyuki Sanada Shimazu Akira Rina Sawayama Harbinger Clancy Brown Katia Natalia Tena Chidi Marko Zaror Killa Harkan Scott Adkins ==Lähteet== Luokka:John Wick -elokuvat
John Wick (hahmo)

Jonathan ”John” Wick on kuvitteellinen hahmo John Wick -toimintaelokuvasarjassa. Häntä esittää Keanu Reeves. Wick on entinen salamurhaaja, joka on jättänyt tehtävänsä ja jäänyt eläkkeelle. Hän palaa kostamaan kotiinsa murtautuneelle jengille, jotka ovat vieneet hänen autonsa ja tappaneet hänen koiransa, joka oli lahja Wickille hänen syöpään kuolleelta vaimoltaan Heleniltä. ==Taustaa== John Wickin tausta on tuntematonta, mutta hän oli orpo. Hänen nimensä oli Jardani Jovonovich, jonka hän myöhemmin muutti John Wickiksi. Hän kasvoi Ruska Roma -rikollisjärjestön New Yorkin -päämajassa, jossa hänet koulutettiin johtajan valvonnassa salamurhaajaksi. Wick oppi tehokkaaksi taistelijaksi. Hän taitaa useita kamppailulajeja, kuten karatea, ja hallitsee erilaisten ampuma-aseiden tehokkaan käytön. Wick tunnetaan siitä, että hän murhasi kolme miestä pelkällä kynällä. Työskennellessään Wick käyttää aina univormua, joka koostuu puvusta, valkoisesta kauluspaidasta ja mustasta solmiosta. Asukokonaisuuteen kuuluu myös Panerai Chronograph -merkin kello. ==Lähteet== Luokka:Elokuvahahmot Luokka:Kuvitteelliset salamurhaajat Luokka:Kuvitteelliset joukkomurhaajat Luokka:Kuvitteelliset kamppailulajien harrastajat
Pilkama

Pilkama on sukunimi, joka on muun muassa seuraavilla suomalaisilla henkilöillä: *Eero Pilkama (s. 1943), MTV Oy:n toimitusjohtaja 1984–1999, Inkeri Pilkaman puoliso *Inkeri Pilkama (s. 1945), televisio-ohjaaja, Eero Pilkaman puoliso *Jalmari Pilkama (1881–1942), kansanedustaja (Kokoomus)
Keravan kaupunginkirjasto

thumb|Keravan kirjastotalo ja edustalla oleva Veikko Leppäsen suunnittelema J. K. Paasikiven muistomerkki (1974). Keravan kaupunginkirjasto on Keravalla toimiva yleinen kirjasto. Keravalle perustettiin kirjasto vuonna 1925, mutta toimii nykyään vuonna 2003 avatussa Keravan kirjastotalossa osoitteessa Paasikivenkatu 12. Kirjasto toimii kolmessa eri kerroksessa. Kaupunginkirjaston lisäksi rakennuksessa sijaitsevat Keravan kulttuuripalvelut, Me-säätiön Me-talo, Keravan tanssiopiston Joraamo-sali sekä Keravan kuvataidekoulun luokkatila. Keravan kaupunginkirjasto kuuluu Kirkes- kirjastot-kirjastokimppaan. Vuonna 2018 Keravan kaupunginkirjaston kokoelmiin kuului noin 184 200 nidettä, joista noin 151 400 oli kirjoja. Lainauksia tehtiin noin 681 500 ja fyysisiä käyntejä noin 424 500\. Kirjastosta voi lainata myös liikuntavälineitä. == Lähteet == Luokka:Suomen kunnan- ja kaupunginkirjastot
Juan Manuel Crujeiras

Juan Manuel Crujeiras (s. 1987 Galicia) on espanjalainen karateka. Hän on WKB- liiton kaksinkertainen Euroopan mestari ja maailmanmestari vuodelta 2019. ==Kilpaura== Crujeiras otteli uransa alkuvaiheessa IFK-liitossa ja saavutti menestystä Espanjan mestaruuskisoissa voittaen mestaruuden kahdesti vuosina 2016 ja 2017. Hän saavutti myös kerran hopeaa 2011 hävittyään loppuottelussa Raul Arnedolle.IFK Spanish Open - Copa Valencia kyokushinresults.com Viitattu 11.12.2019 Crujeiras siirtyi ottelemaan WKB-liittoon 2016 ja saavutti hopeaa Espanjan mestaruuskisoissa kesäkuussa.Campeonato Nacional (WKB) 19.6.2016 Viitattu 11.12.2019 Hän saavutti menestystä myös kansainvälisissä turnauksissa voitettuaan pronssia Euroopan Cupissa 2017.WKB European Championships kyokushinresults.com Viitattu 11.12.2019 Hän voitti myöhemmin ensimmäisen Fighters Cup turnauksen Ukrainassa. 2018 ja 2019 Crujeiras onnistui molemmilla kerroilla etenemään EM-kisojen superraskaansarjan loppuotteluun, jossa hän voitti molemmilla kerroilla Semen Haranin. 2019 Crujeiras eteni myös WKB-liiton ensimmäisten MM-kisojen loppuotteluun, jossa hän voitti uudelleen Haranin.WKB World Cup 2019 results worldkyokushinbudokai.com 19.10.2019 Viitattu 11.12.2019 Marraskuussa Crujeiras saavutti vielä EM-hopeaa hävittyään avoimensarjan loppuottelussa Mykyta Peshenkolle.The 2nd WKB European Open Championship – results kyokushinkarate.news 24.11.2019 Viitattu 11.12.2019 ==Lähteet== Luokka:Espanjalaiset karatekat Luokka:Kyokushinin harjoittajat Luokka:Vuonna 1987 syntyneet Luokka:Elävät henkilöt
Lina Neidestam

Lina Neidestam (s. 22. huhtikuuta 1984 Södertälje) on ruotsalainen sarjakuvapiirtäjä ja kuvittaja. Neidestam opiskeli sarjakuvan tekemistä Malmön sarjakuvakoulussa. Tämän lisäksi hän on opiskellut erilaisia taidealan ja etnologian opintoja muun muassa Tukholmassa ja Göteborgissa. Vuonna 2007 Neidestam kehitteli ”tyttösarjakuvan” nimeltään Zelda, josta tuli pian menestys kotimaassaan. Piirtäjän mukaan Zelda on superfeministi, joka ei kuitenkaan onnistu elämään niin kuin opettaa. Ruotsissa ja Norjassa Zelda ilmestyy useissa sanomalehdissä ja siitä on julkaistu kokoelma-albumeita. Suomessa Zelda ilmestyi ensimmäisenä Aamulehdessä vuonna 2019. == Lähteet == == Aiheesta muualla == Luokka:Ruotsalaiset sarjakuvantekijät Luokka:Vuonna 1984 syntyneet Luokka:Elävät henkilöt
Athenen temppeli (Miletos)

Athenen temppeli oli antiikin aikainen Athenelle omistettu kreikkalainen temppeli Miletoksessa Vähässä-Aasiassa, nykyisessä Turkissa. Se rakennettiin 400-luvun eaa. alkupuolella, ja sen edeltäjä on kaupungin varhaisin tunnettu pyhäkkö. == Historia == Athenen temppeli rakennettiin Miletoksen jälleenrakentamisen yhteydessä klassisen kauden alussa noin vuonna 479–450 eaa. Sen paikalla oli ollut varhaisempi temppeli arkaaiselta kaudelta 600-luvulta eaa. lähtien. Eräs arkaaiselle kaudelle ajoittuva piirtokirjoitus mainitsee paikalla olleen Athenen kultin jo viimeistään tuolloin. Näin pyhäkkö oli kaupungin varhaisin. Esinelöytöjen perusteella paikka on ollut kulttipaikkana myös varhemmin geometrisella kaudella. Se myös sijaitsi siinä osassa Miletosta, joka asutettiin ensin. Temppeli oli olemassa vielä roomalaisella kaudella. On ehdotettu, että se purettiin tuolloin, jotta sen osat voitiin käyttää uudelleen muihin rakennuksiin. == Rakennus == Temppeli sijaitsi Miletoksen lounaisosassa etelään Läntisestä agorasta. Se oli rakennettu keinotekoisella pengerrykselle poikkeuksellisesti pohjois- eteläsuunnassa tyypillisen itä-länsisuunnan sijaan. Näin se oli sijoitettu sopimaan uuteen asemakaavaan, siinä missä varhaisempi temppeli oli rakennettu itä-länsisuunnassa. Temppelin kaksi- tai kolmiportaisen stylobaatin koko oli noin 17,2 × 28,2 metriä. Temppeli oli peripteraalitemppeli ja edusti joonialaista tyyliä. Sen katsotaan nykyisin olleen pseudodipteraalitemppeli, jonka peristasiksessa oli 8 × 14 pylvästä, ja jonka sisäänkäynnin puoleinen julkisivu oli aito dipteraali. Aiemmin pylväiden määräksi tulkittiin 6 × 10. Pylväissä ei ollut abakus-laattoja. Sisällä temppelissä oli pronaos, jonka edessä oli kaksi pylvästä (distylos in antis) ja jonka syvyys oli noin 6,3 metriä, sekä naos eli cella, jonka koko oli noin 15,8 × 9,2 metriä. Temppelistä on säilynyt nykyaikaan lähinnä sen perustukset ja joitakin pylväiden osia. Alueelta on löydetty pronssista ja terrakotasta tehtyjä votiivilahjoja sekä keramiikkaa arkaaiselta kaudelta lähtien. Läheltä on löydetty Miletoksen kaikkein varhaisimman asutuksen jäänteitä aina kalkoliittiselta ja varhaiselta pronssikaudelta sekä mykeneläiseltä kaudelta eli myöhemmältä pronssikaudelta lähtien.Greaves, Alan M.: ”The Shifting Focus of Settlement at Miletos”. Teoksessa == Lähteet == Luokka:Antiikin Kreikan temppelit Luokka:Miletoksen rakennukset ja rakennelmat